
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΦΤΕΛΙΑ» Μυκόνου Ν. Κυκλάδων. 1 

Καθορισμός των ορίων του αιγιαλοϋ και δημιουργία ζώνης παρα¬ 
λίας στη θέση Παναγιούδα του Δήμου Ερεσού Ν. Λέσβου. ... 2 

ΑΝΑΚΟΙΝΩΣΕΙΣ 

Γνωστοποίηση παρακατάθεσης απαλλοτρίωσης για στρατιωτικές (ανά¬ 
γκες, στην περιοχή της Κοινότητας Διαβατών του Ν. Θεσσαλονί¬ 
κης.. 3 

Γνωστοποίηση παρακατάθεσης απαλλοτρίωσης για στρατιωτικές 
ανάγκες, στην περιοχή του Σιδηροκάστρου του Ν. Σερρών. .. 4 
Γνωστοποίηση παρακατάθεσης απαλλοτρίωσης για στρατιωτικές ανά¬ 
γκες, στην περιοχή της Κοινότητας Πυλίου Ν. Κω Ν. Δωδεκανή- 
σου. 5 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Αθήνας στις οδούς Κλεώ- 
νων, Αβείας, Συτάκης και Συγανέου με το χαρακτηρισμό του 
χώρου Παιδικού Σταθμού, μετατροπή κοινόχρηστου χώρου σε 
- οικοδομήσιμο τη δημιουργία πεζοδρόμων και καθορισμός όρων 
δόμησης για το κτίριο του Παιδικού Σταθμού. 6 

ΑΝΑΚΟΙΝΩΣΕΙΣ 

Ειδοποίηση Παρακατάθεσης αποζημίωσης ακινήτων που έχουν 
ρυμοτομηθεί με το εγκριμένο ρυμοτομικό σχέδιο του Δήμου 
Νέας Ιωνίας Αττικής για τη διεύρυνση της οδού Βυζαντίου από 


την οδό Κρήνης μέχρι την οδό Κύμης (Π.Α. 9/1986). 7 

Ειδοποίηση Παρακατάθεσης αποζημίωσης ακινήτων που έχουν 
ρυμοτομηθεί με το εγκριμένο ρυμοτομικό σχέδιο του Δήμου 
Αθηναίων για τη διεύρυνση της Ιεράς Οδού από Λεωφ. Προφή¬ 
του Δανιήλ μέχρι τη Λεωφ. Κηφισσού (Π.Α. 136/72). 8 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 7313 (1) 


Καθορισμός των ορίων του αιγιαλοϋ και δημιουργία ζώνης παραλίας 
στη θέση «ΦΤΕΛΙΑ» Μυκόνου Ν. Κυκλάδων. 

Ο ΝΟΜΑΡΧΗΣ ΚΥΚΛΑΔΩΝ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπλη¬ 
ρώθηκαν με τις διατάξεις: α) του άρθρ. 13 του Ν. 1078/80 και 
β) του άρθ. 23 του Ν. 1337/83. 


2. Τις διατάξεις της παραγράφου 9 του άρθρου 1 του κεφαλαίου 
Β’ της 0.208/181/26.4.82 (ΦΕΚ 214/26.4.1982 τεύχος Β’) 
κοινής απόφασης των Υπουργών Προεδρίας Κυβερνήσεως και Οικο¬ 
νομικών «Αναμόρφωση Συλλογικών Οργάνων Γνωμοδοτικής και 
Αποφασιστικής αρμοδιότητας του Υπ. Οικονομικών». 

3. Την από 21.6.83 έκθεση της Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που 
καθόρισε τα όρια του αιγιαλού και της παραλίας στην περιοχή 
«ΦΤΕΛΙΑ» Μυκόνου και το από Φεβρουάριο 1983 με κλίμακα 
1:500 τοπογραφικό διάγραμμα του Πολιτικού μηχανικού Χρήστου 
Στεργιόπουλου, που θεωρήθηκε την 21.6.1983 από τη Δ/νση Τε¬ 
χνικών Υπηρεσιών της Νομαρχίας Κυκλάδων και συνοδεύει την 
έκθεση της προαναφερομένης Επιτροπής. 

4. Τη σύμφωνη γνώμη του Γεν. Επιτελείου Ναυτικού, που διατυ¬ 
πώθηκε στο Φ. 187.2/177/19.4.84 έγγραφό του. 

5. Τις διατάξεις του άρθρου 1 της παραγρ. 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε συνδυασμό 
με τις διατάξεις του από 28.6.1955 Β. Δ/τος «περί εξαιρέσεως από 
της κατά το άρθρο 1 παράγρ. 1 του Ν. 3200/1955 αρμοδιότητας 
των Νομαρχών, αντικειμένων τινων αρμοδιότητας του Υπ. Οικονομι¬ 
κών», του Β.Δ. 704/70 και του άρθρου 1 παράγρ. 5 του Π.Δ. 
71/25.2.1984, σχετικά με τη μεταβίβαση αρμοδιοτήτων του Υπουρ¬ 
γού Οικονομικών στους Νομάρχες και στις περιφερειακές Αρχές δια- 
νομαρχιακού επιπέδου, αποφασίζουμε: 

1. Επικυρώνουμε την από 21.6.1983 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Φεβρουάριο 1983 τοπογραφικό διάγραμμα, που 
τη συνοδεύει, το οποίο συντάχθηκε από τον Χρήστο Στεργιόπουλο 
μηχανικό, με κλίμακα 1:500 και θεωρήηκε την 21.6.1983 από τη 
Δ/νση Τεχνικών Υπηρεσιών της Νομαρχίας Κυκλάδων, επί του 
οποίου η πιο πάνω Επιτροπή, με κόκκινη γραμμή καθόρισε τα όρια 
του αιγιαλού, στη θέση «ΦΤΕΛΙΑ» Μυκόνου και με κίτρινη γραμμή 
τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Ερμούπολη, 28 Νοεμβρίου 1986 
Η Νομαρχούσα Δ/ντής 
ΕΥΑΓΓΕΛΙΑ ΡΗΓΟΥ 


ΕΚΘΕΣΗ 

Δια τον καθορισμό το πρώτο τιυν ορίων Αιγιαλού και Παραλίας στη 
θέση «ΦΤΕΛΙΑ» Νήσου Μυκόνου προ ιδιοκτησίας X. Στεριόπουλου. 

Εν Μυκόνω την 21 Ιουνίου 1983 οι υπογεγραμμένοι: 

. 1) Θωμάς Νάσιος, αναπλ. Οικονομ. Έφορος Σύρου Πρόεδρος. 

2) Τσακίτης Δ/ντής Τ.Υ.Ν. Κυκλάδων Μέλος. 

3) Βοσκόπουλος Σάββας, Λιμενάρχης Μυκόνου Μέλος, αποτελού- 
ντες την Επιτροπή Καθορισμού των ορίων του Αιγιαλού και παραλίας 
δυνάμει του άρθρου 74 II.Δ. 733/77 και της αριθ. Ο.Ε. 1762/15. 

3.76 αποφάσεως της Νομαρχίας Κυκλάδων (παράγρ. 1 άρθρο 63 του 
Ν.Δ. 636/77) συγκληθείσα δια της εντολής του Προέδρου αυτής, 
μετέβημεν επί τόπου εις την προαναφερομένην περιοχήν. 

Λαβόντες υπόψη: 

Το υπό του Χρήστου Στεριόπουλου Πολιτικού Μηχανικού αυντα- 
χθέν τον Φλεβάρη του 1973 Τοπογραφικόν και Υψομετρικόν διά¬ 
γραμμα εις I πινακίδα εις κλίμακα 1:500 ηλεγμένου δια την ακρί¬ 
βειαν της αποτυπώσεως υπό του Δ/ντού Τεχνικών Υπηρεσιών Ν. 
Κυκλάδων την 21.6.83 και θεωρηθέν υπό της Δ/νσεως Τ.Υ.Ν. Κυ¬ 
κλάδων ως το υπ’ αριθ. 20 άρθρο Ν. 719/77 ορίζει. 

Τας διατάξεις του Α.Ν. 2344/40, ως ούτος ετροποποιήθη ως και 
προ τούτο Σχετικήν δικαστικήν και Διοικητικήν Νομολογίαν. 


Την εκ της επιτόπιου μεταβάσεως σχηματισθείσα αντίληψην περί 
του πλάτους της βρεχομένης ζώνης ξηράς της μορφολογίας του εδά¬ 
φους αποτελουμένης επί το πλείστον από άμμο, αποφασίζει: 

1) Καθορίζει επί του ως άνω Τοπογραφικού Διαγράμματος την οριο¬ 
γραμμή του Αιγιαλού δι’ ερυθράς συνεχούς πολυγωνικής γραμμής 1,2,... 
21 . 

2) Την οριογραμμήν της Παραλίας δια συνεχούς κίτρινης πολυ¬ 
γωνικής γραμμής, 1 ',2\...19'. 

Ο Πρόεδρος 
ΘΩΜΑΣ ΝΑΣΙΟΣ 
Τα μέλη 

Γ. ΤΣΑΚΙΤΗΣ, ΣΑΒΒΑΣ ΒΟΣΚΟΠΟΥΛΟΣ 

Αριθ. 2909 . (2) 

Καθορισμός των ορίων τοο αιγιαλού και δημιουργία ζώνης παραλίας 
στη θέση Παναγιούδα του Δήμου Ερεσού Ν. Λέσβου. 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποιήθηκαν 
και συμπληρώθηκαν με τις διατάξεις: α) του άρθρ. 13 του Ν. 
1078/80 και β) του άρθ. 23 του Ν. 1337/83. 

2. Τις διατάξεις της παραγράφου 9 του άρθρου 1 του κεφαλαίου 
Β' της 0.208/181/26.4.82 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικο¬ 
νομικών «Αναμόρφωση Συλλογικών Οργάνων Γνωμοδοτικής και 
Αποφασιστικής αρμοδιότητας του Υπ. Οικονομικών». 

3. Την από 2.5.1986 έκθεση της Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή Παναγιού- 
δας του Δήμου Ερεσού και το από 9 Μαΐου 1986 με κλίμακα 1:500 
τοπογραφικό διάγραμμα του τοπογράφου μηχανικού Ν. Νούσιου της 
Δ/νσεως Τεχν. Υπ. Υπουργ. Οικονομικών, που θεωρήθηκε την 27.3. 
1984 από τη Δ/νση Τεχνικών Υπηρεσιών της Νομαρχίας Λέσβου και 
συνοδεύει την έκθεση της προαναφερομένης Επιτροπής. 

4. Τη σύμφωνη γνώμη του Γεν. Επιτελείου Ναυτικού, που διατυ¬ 
πώθηκε στο Φ. 187.2/285/85 της 10.6.1985 έγγραφό του. 

5. Τις διατάξεις του άρθρου 1 της παραγρ. 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε συνδυασμό 
με τις διατάξεις του από 28.6.1955 Β. Δ/τος «περί εξαιρέσεως από 
της κατά το άρθρο 1 παράγρ. 1 του Ν. 3200/1955 αρμοδιότητας 
των Νομαρχών, αντικειμένων τινων αρμοδιότητας του Υπ. Οικονομι¬ 
κών», του Β.Δ. 704/70 και του άρθρου 1 παράγρ. 5 του Π.Δ. 
71/25.2.1984, σχετικά με τη μεταβίβαση αρμοδιοτήτων του Υπουρ¬ 
γού Οικονομικών στους Νομάρχες και στις περιφερειακές Αρχές δια- 
νομαρχιακού επιπέδου, αποφασίζουμε: 

1. Επικυρώνουμε την από 2 Μαΐου 1986 έκθεση της Επιτροπής 
καθορισμού των ορίων του αιγιαλού και παραλίας και θέσεων αμμο¬ 
ληψίας, καθώς και το από 9.2.1983 τοπογραφικό διάγραμμα, που 
τη συνοδεύει, το οποίο συντάχθηκε από τον Ν. Νούσιο Τοπογράφο 
μηχανικό, με κλίμακα 1:500 και θεωρήθηκε την 12 Ιουλίου 1984 
από τη Δ/νση Τεχνικών Υπηρεσιών της Νομαρχίας Λέσβου, επί του 
οποίου η πιο πάνω Επιτροπή, με κόκκινη γραμμή καθόρισε τα όρια 
του αιγιαλού, στη θέση Παναγιούδα Δήμου Ερεσού και με κίτρινη 
γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, νά δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Καλλονή, 10 Νοεμβρίου 1986 
Ο Νομάρχης 
Ν. ΣΗΦΟΥΝΑΚΗΣ 


ΕΚΘΕΣΗ 

Επιτροπής καθορισμού ορίων αιγιαλού και παραλίας. 

Στην Καλλονή, σήμερα στις 9 Μαΐου 1986 ημέρα Πέμπτη και ώρα 
00 οι υπογραμμένοι: 

1) Γεώργιος Παναγιώτου Καρδαλάς, τέως Οικονομικός Έφορος 


Καλλονής κατά την πρώτη επιτόπια μετάβαση και ήδη υπάλληλοι της 
Οικονομικής Εφορίας Μυτιλήνης σήμερα, ως Πρόεδρος. 

2) Μιχαήλ Σιγάλας, νόμιμος αναπληρωτής του Διευθυντού Τεχνι¬ 
κών Υπηρεσιών Ν, Λέσβου ως μέλος και 

3) Βασίλειος Αντύπας, Λιμενάρχης Μυτιλήνης, Αντ/ρχος Λ.Σ. ως μέ¬ 
λος, οι αποτελούντες την Επιτροπή καθορισμού των ορίων αιγιαλού και 
παραλίας δυνάμει του άρθρου 74 του Π.Δ. 636/77 και λαβόντες υπόψη: 

1) Το υπ’ αριθ. Φ. 187.2/7/85/9.1.1985 έγγραφο του Γενικού 
Επιτελείου Ναυτικού δια του οποίου ζητείται η απόδειξη του παλαιού 
αιγιαλού στη θέση Βίγλα — Παναγιούδα Ερεσσού για λόγους που 
αναφέρονται στο έγγραφο, καθώς και ορισμένες διορθώσεις. 

2) Το από 9.2.1982 τοπογραφικό διάγραμμα που συνέταξε ο 
Τοπογράφος Μηχανικός Ν. Νούσιος υπό κλίμακα 1:500 ηλεγμένο 
δια την ακρίβεια της αποτυπώσεως από τον Γ. Ξηρογιάννη, Τοπο¬ 
γράφο Μηχανικό με 2ο Βαθμό και θεωρημένο από τους 1) Γ. Κόκκα 
Πολιτικό Μηχανικό με 2ο βαθμό. Διευθυντή Διευθύνσεων Τεχνικών 
Υπηρεσιών Υπουργείου Οικονομικών που ίδια ημερομηνία και 2) 
Κων/νο Παπαπαναγιώτου Δ/ντή Δ/νσεων τεχνικών Υπηρεσιών Ν. 
Λέσβου με ημερομηνία 27 Μαρτίου 1987. 

3) τις διατάξεις του Α.Ν. 2344/40 όπως αυτός τροποποιηθεί και 
συμπληρωθεί ισχύει και τις διατάξεις του Ν. 1337/83 ως και τις 
σχετικές προς τούτο υπ’ αριθ. Δ. 3474/970 Πολ. 118 από 29.7. 
1983 και Ν. 505/253/ΠΟΛ 69 από 30.3.1984 διαταγές του 
Υπουργείου Οικονομικών. 

4) Την εκ της επιτοπίω μεταβάσεως της Επιτροπής σχηματισθείσα 
αντίληψη ήτοι: 

1) Ότι το έδαφος της περιοχής είναι κατά το πλείστον απόκρημνο. 

2) Ότι οι άνεμοι είναι συνήθους νότιοι 8, 9 μποφώρ και το ύψος των 
κυμάτων 5 μέτρα. 

5) Ότι ένεκα των παραπάνω δεν υπάρχει παλιός αιγιαλός, αποφασίζει: 

Καθορίζει επί του ως άνω τοπογραφικκού διαγράμματος: 

1) Με συνεχή πολυγωνική κόκκινη γραμμή την οριογραμμή 
του αιγιαλού υπό στοιχεία 1,2,3,...9 της οποίας οι κορυφές εξα¬ 
σφαλίζονται δια σταθερών σημείων. 

2) Με συνεχή πολυγωνική κίτρινη γραμμή την οριογραμμή της 
παραλίας υπό στοιχεία 1',2',3'...9' της οποία οι κορυφές ομοίως 
εξασφαλίζονται δια σταθερών σημείων. 

3) δεν υπάρχουν χτίσματα εντός της οριζομένης ζώνης παραλίας και αι- 
γιαλού. 

4) Τίθεται ζώνη παραλίας πλάτος παντού 10 μ. επειδή δεν εξυπη¬ 
ρετούνται οι σκοποί του άρθρου 7 παρ. 1 του άρθρου 7 του Α.Ν. 
2344/40 και 

5) Δεν υπάρχει παλαιός αιγιαλός. 

Καλλονή, 10 Νοεμβρίου 1986 

Ο Πρόεδρος 
ΓΕΩΡΓ. ΚΑΡΔΑΛΑΣ 

Τα μέλη 

ΜΙΧΑΗΛ ΣΙΓΑΛΑΣ, ΒΑΣ. ΑΝΤΥΠΑΣ 

I. Τα ηΛγό» &ιά|>ραγμα αυυβλΑάιι τηυ από 

ΑΝΑΚΟΙΝΩΣΕΙΣ 

Αριθ. Φ.913.3/38/83/10434 (3) 

Γνωστοποίηση παρακατάθεσης απαλλοτρίωσης για στρατιωτικές ανάγκες, 

στην περιοχή της Κοινότητας Διαβατών του Ν. Θεσσαλονίκης. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

' Εχοντας υπόψη: 

α. Το Νομοθετικό Διάταγμα 797/71 «περί αναγκαστικών απαλλοτριώ¬ 
σεων». 

β. Την αριθ. 072.2/7/51564/6.11.86 (ΦΕΚ 784/7.11.86 
ΤΒ) απόφαση ανάθεσης αρμοδιοτήτων Υπουργού Εθνικής Άμυνας 
στον Υφυπουργό Εθνικής Άμυνας Ορέστη Παπαστρατή γνωστοποιεί 
σε όσους διεκδικούν δικαιώματα κυριότητας καθώς και στους τυχόν 
ενυποθήκους δανειστές και τρίτους γενικά διεκδικητές πάνω στην 
έκταση 17.607μ 2 που απαλλοτριώθηκε με την αριθμόν 
ΕΙ3730/1216/11.11.83 (ΦΕΚ 695/83 τ.Δ’) κοινή απόφαση 
Υπουργών Εθνικής Άμυνας και Οικονομικών, για στρατιωτικές ανά¬ 
γκες, στην περιοχή της Κοιν. Διαβατών του Ν. Θεσσαλονίκης ότι η 
αποζημίωση που καθόρισε το Μονομελές Πρωτοδικείο Θεσσαλονίκης 
με την αριθμό 3515/85 απόφασή του για τα ακίνητα και ότι 
βρίσκεται πάνω σε αυτά, όπως φαίνονται στα ΑΚ 1133 κτηματολο- 
γικά διαγράμματα στους αντίστοιχους πίνακες που συντάχθηκαν 
σύμφωνα με τα άρθρα 2 και 24 του Ν.Δ. 797/71 και θεωρήθηκαν 
από την ΓΥΣ και τις Τεχνικές Υπηρεσίες Διοίκησης αντίστοιχα έχει 
κατατεθεί στο Ταμείο Παρακαταθηκών και Δανείων και έχει εκδοθεί 
το 828276/5.11.86 γραμμάτιο σύστασης παρακαταθήκης συνολι¬ 
κού ποσού δραχμών εννιά εκατομμύρια εφτακόσιες εβδομήντα εφτά 
χιλιάδες τριάντα μία (9.777.031). 

2. Η αποζημίωση αυτή θα καταβληθεί στους κατά το Νόμο δικαιού- 
χους. 

Η απόφαση αυτή να δημοσιευθεί στην Εφημερίδα της Κυβερνή- 
σεως, τ. Δ', όπως προβλέπεται από το άρθρο 7 του Ν. Δ/τος 
797/71 και με ημερομηνία μέχρι 15.12.1986. 

Αθήνα, 25 Νοεμβρίου 1986 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-♦- 

Αριθ. Φ.913.3/42/9/10435 (4) 

Γνωστοποίηση παρακατάθεσης απαλλοτρίωσης για στρατιωτικές ανά¬ 
γκες, στην περιοχή του Σιδηρόκάστρου του Ν. Σερρών. 

' Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

' Εχοντας υπόψη: 

α. Το Νομοθετικό Διάταγμα 797/71 «περί αναγκαστικών απαλλοτριώ¬ 
σεων». 

β. Την αριθ. 072.2/7/51564/6.11.86 (ΦΕΚ 784/7.11.86 
ΤΒ) απόφαση ανάθεσης αρμοδιοτήτων Υπουργού Εθνικής Άμυνας 
στον Υφυπουργό Εθνικής Άμυνας Ορέστη Παπαστρατή γνωστο¬ 
ποιεί σε όσους διεκδικούν δικαιώματα κυριότητας καθώς και στους 
τυχόν ενυποθήκους δανειστές και τρίτους γενικά διεκδικητές πάνω 
στην έκταση 555μ 2 η οποία αποτελεί τμήμα της έκτασης των 
720μ 2 που απαλλοτριώθηκε με την ΟΕ 8699/Φ. 236/21.5.81 
απόφαση Νομάρχη Σερρών (ΦΕΚ 295/81 Τ.Δ.) για στρατιωτικές 
ανάγκες στην περιοχή του Σιδηροκάστρου Ν. Σερρών και τροπο¬ 
ποιήθηκε τφος την έκταση - από 720μ 2 σε 555μ 2 με την ΟΕ 
1387/Φ. 236/31.1.85 (ΦΕΚ 37/85 τ.Δ') ανακλητική πράξη 


του ίδιου Νομάρχη ότι η αποζημίωση που καθόρισε το Μονομελές 
Πρωτοδικείο Σερρών με την 187/82 απόφασή του για τα ακίνητα 
και ότι βρίσκεται πάνω σε αυτά, όπως φαίνονται στο υπό κλίμακα 
1:2000/16.2.80 κτηματολογικό διάγραμμα και στον αντίστοιχο 
πίνακα που συντάχθηκε σύμφωνα με το άρθρο 2 του Ν.Δ. 797/71 
και θεωρήθηκε από του Δ/τή της ΓΥΣ Δημ. Ζέρβα έχει κατατεθεί 
στο Ταμείο Παρακαταθηκών και Δανείων και έχει εκδοθεί το 
827694/4.11.86 γραμμάτιο σύστασης παρακαταθήκης συνολικού 
ποσού δραχμών είκοσι δύο χιλιάδων διακοσίων (22.200). 

2. Η αποζημίωση αυτή θα καταβληθεί στους κοιτά το Νόμο δικαιού- 
χους. 

Η απόφαση αυτή να δημοσιευθεί στην Εφημερίδα της Κυβερνή- 
σεως, τ. Δ', όπως προβλέπεται από το άρθρο 7 του Ν. Δ/τος 
797/71 και με ημερομηνία μέχρι 15.12.1986. 

Αθήνα, 25 Νοεμβρίου 1986 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 

- 4 - 

Αριθ. Φ.913.3/12/20/9707 (5) 

Γνωστοποίηση παροικατάθεσης απιχλλστρίωσης για στρατιωτικές ανάγκες, 

στην περιοχή της Κοινότητας Πυλίου Ν. Κω Ν. Δωδεκανήσου. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

' Εχοντας υπόψη: 

α. Το Νομοθετικό Διάταγμα 797/71 «περί αναγκαστικών απαλλοτριώ¬ 
σεων». 

β. Την αριθ. 072.2/7/51564/6.11.86 (ΦΕΚ 784/7.11.86 ΤΒ) 
απόφαση ανάθεσης αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας Ορέστη Παπαστρατή γνωστοποιεί σε 
όσους διεκδικούν δικαιώματα κυριότητας καθώς και στους τυχόν ενυ¬ 
ποθήκους δανειστές και τρίτους γενικά διεκδικητές πάνω στις αριθ. 
6,15,15α,15.β,29,22 ιδιοκτησίες συνολικού εμβαδού 64310μ 2 (που 
αποτελεί τμήμα συνολικής έκτασης 252.400μ 2 που απαλλοτριώθηκε 
με την Ε 11468/4955/2.11.79 κοινή απόφαση Υπουργών Εθν. 
Άμυνας και Οικονομικών, για’ στρατιωτικές ανάγκες στην περιοχή 
Κοινότητας Πυλίου Ν. Κω Ν. Δωδεκανήσου με τις αριθμό 217,218, 
219/85 αποφάσεις του για τα ακίνητα και ότι βρίσκεται πάνω σε 
αυτά, όπως φαίνονται στο υπό κλίμακα 1:2.000/2.3.79 κτηματολο¬ 
γικό διάγραμμα και στον αντίστοιχο πίνακα, που συντάχθηκε σύμ¬ 
φωνα με το άρθρο 2 του Ν.Δ, 797/71 και θεωρήθηκε από τον Δ/ντή 
της ΓΥΣ έχει κατατεθεί στο Ταμείο Παρακαταθηκών και Δανείων και 
έχει εκδοθεί το 821096/9.9.86 γραμμάτιο σύστασης παρακαταθή¬ 
κης συνολικού ποσού δραχμών δύο εκατομμυρίων εξακοσίων σαράντα 
χιλιάδων τριακοσίων (2.640.300). 

2. Η αποζημίωση αυτή θα καταβληθεί στους κατά το Νόμο δικαιού- 
χους. 

Η απόφαση αυτή να δημοσιευθεί στην Εφημερίδα της Κυβερνή- 
σεως, τ. Δ', όπως προβλέπεται από το άρθρο 7 του Ν. Δ/τος 
797/71 και με ημερομηνία μέχρι 18.12.1986. 

Αθήνα, 27 Νοεμβρίου 1986 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 34684/485 (6) 

Τροποποίηση του ρυμοτομικού σχεδίου Αθήνας οτις οδούς Κλεωνών, 

Αβείας, Συτάκης και Συγανέου με το χαρακτηρισμό του χώρου 

Παιδικού Σταθμού, μετατροπή κοινόχρηστου χώρου σε οικοδομή¬ 
σιμο τη δημιουργία πεζοδρόμων και καθορισμός όρω'* δόμησης για 

το κτίριο του Παιδικού Σταθμού. 

Ο ΝΟΜΑΡΧΗΣ Δ/ΤΟΣ ΑΘΗΝΩΝ 
' Εχοντας υπόψη: 

1. Το Ν. 3200/55 «περί διοικητικής αποκεντρώσεως». 

2. Το Ν.Δ. 3620/56 «περί συμπληρώσεως διατάξεων περί διοικητικής 
αποκεντρώσεως». 

3. Τις διατάξεις του Ν.Δ. 1147/72 «περί οιοικήσεως της Μείζονος 
Πρωτευούαης». 

4. Τις διατάξεις του Β.Δ. 863/1960 όπως τροποποιήθηκε και 
συμπληρώθηκε μέχρι σήμερα και ειδικότερα το υπ’ αριθμ. 532/70 
Ν. Δ/γμα και το σε συνέχεια αυτού Β. Δ/γμα 712/70 όπως τροπο¬ 
ποιήθηκε με τα υπ’ αριθμ. 677/71 και 198/72 Β. Δ/γματα. 

5. Την αριθ. Λ7/13-1/11.12.1972 κοινή απόφαση των Υπουρ¬ 
γών Εσωτερικών και Δημοσίων Έργων «περί οργανώσεως των 
παρά τη Νομαρχία Αττικής και τοις διαμερίαμασιν αυτής. Υπηρε¬ 
σιών αρμοδιοτήτων Υπουργού Δ.Ε.». 

6. Τον Α.Ν. 314/1968 «περί παροχής στον Υπουργό Βορείου 
Ελλάδος και τους Νομάρχες αρμοδιότητας σε θέματα εγκρίσεως επε¬ 
κτάσεων κλπ. σχεδίων πόλεων και κωμών», ως ετροποποιήθη και 
συνεπληρώθη δια του υπ’ αριθ. 1018/71 Ν. Δ/τος. 

7. Το Π.Δ. 910/77 «περί οργανισμού του Υ.Δ.Ε.». 

8. Το Ν. 1032/11.3.80 «περί συστάσεως Υπουργείου Χωροτα¬ 
ξίας, Οικισμού και Περιβάλλοντος». 

9. Το από 17.7.23 Ν.Δ. «περί σχεδίου πόλεων κωμών κλπ.». 

10. Το από 3.9.29 Δ/γμα «περί γενικού οικοδομικού κανονισμού του 
Κράτους (κεφαλ. II). 

11. Το Ν. 947/79 «περί οικιστικών περιοχών». 

12. Την αριθ. 1/1961 εγκύκλιο του Προϊσταμένου της Υπηρεσίας 
Οικισμού του Υπουργείου Δημοσίων Έργων και τη συμπληρωματική 
της εγκύκλιο Ε8/1975 του Υφυπουργού Δ.Ε, 


13. Τον Οικιστικό Νόμο 1337/83 του Υπουργείου Χωροταξίας, 
Οικισμού και Περιβάλλοντος. 

14. Την αριθ. 6548/530/22.3.84 απόφαση Νομάρχη Διαμερίσμα¬ 
τος Αθηνών «περί συγκροτήσεως Σ.Χ.Ο.Π. Διαμερίσματος Αθηνών». 

15. Το Π. Δ/γμα 183/86 (ΦΕΚ 70Α’/5.6.86 που αφορά την 
έγκριοη τροποποιήσεων οχεδίων πόλεων και καθορισμό όρων και πε¬ 
ριορισμών δόμησης από τους Νομάρχες. 

16. Την αριθ. 38/84 απόφαση του Δημοτικού Συμβουλίου Αθηναίων. 

17. Την από 13.10.86 εισήγηση της Δ/νσης Πολεοδομίας 
Αθηνών προς το Συμβούλιο Περιβάλλοντος, Χωροταξίας και Δη¬ 
μοσίων Έργων Νομαρχίας Αθηνών. 

18. Την πράξη 14 της 33ης συνεδρίασης της 31.10.86 του Συμ¬ 
βουλίου Περιβάλλοντος, Χωροταξίας και Δημοσίων Έργων Νομαρ¬ 
χίας Αθηνών με την οποία «.γνωμοδότησε: 

α) Υπέρ της τροποποίησης του ρυμοτομικού σχεδίου Αθήνας στις 
οδούς Κλεωνών, Σιτάκης, Αβείας και Συγανέου με τον χαρακτηρισμό 
χώρου για ανέγερση Παιδικού Σταθμού, τον χαρακτηρισμό κοινοχρή¬ 
στου χώρου σε οικοδομήσιμο και τη δημιουργία πεζοδρόμου και 

β) Τον καθορισμό των κατωτέρων όρων δομήσεως για το κτίριο 
Παιδικού Σταθμού: Συντελεστής δόμησης 0,8, μέγιστος αριθμός ορό¬ 
φων δύο (2), μέγιστο ύψος οκτώ μ. (8.00). Το κτίριο να απέχει από 
τις ρυμοτομικές γραμμές τουλάχιστον 4,00 μ., αποφασίζουμε: 

α) Την τροποποιήση του ρυμοτομικού σχεδίου της Αθήνας στις 
οδούς Κλεωνών, Συτάκης, Αβείας και Συγανέου με τον χαρακτηρισμό 
χώρου για την ανέγερση Παιδικού Σταθμού, χαρακτηρισμό κοινοχρή¬ 
στου χώρου σε οικοδομήσιμο και τη δημιουργία πεζοδρόμων όπως 
φαίνεται στο διάγραμμα 1:1.000 που συνοδεύει την Απόφαση. 

β) Τον καθορισμό για το κτίριο του Παιδικού Σταθμού των κατω¬ 
τέρω όρων δόμησης: Συντελεστής δόμησης 0,8 -Αριθμός ορόφων δύο 
(2), μέγιστο ύψος οκτώ (8) μ. Το κτίριο να απέχει από τις ρυμοτομι¬ 
κές γραμμές τουλάχιστον τέσσερα (4,00) μ. 

Η απόφαση αυτή. να δημοσιευθεί στην Εφημερίδα της Κυβερνή- 
σεως. 

Αθήνα, 20 Νοεμβρίου 1986 
Ο Νομάρχης 
Θ. ΒΓΕΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Α1γ/11917 (7) 

Ειδοποίηση Παρακατάθεσης αποζημίωσης ακινήτων που έχουν ρυμο- 

τομηθεί με το εγκριμένο ρυμοτομικό σχέδιο του Δήμου Νέας Ιω¬ 
νίας Αττικής για τη διεύρυνση της οδού Βυζαντίου από την οδό 

Κρήνης μέχρι την οδό Κύμης (Π.Α. 9/1986). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1) Τις διατάξεις του Ν. Δ/τος 17.7.1923 «περί σχεδίων πόλεων, κω¬ 
μών και συνοικισμών το Κράτους και οικοδομής αυτών» (ΦΕΚ 228/16. 
8.1923 τ.Α’). 

2) Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» (ΦΕΚ 1/1.1.1971 τ.Α'). 

3) Την εξουσιοδοτική απόφαση του Υπουργού ΠΕ.ΧΩ.ΔΕ. ΕΔ- 
2α/01/78/Φ.2.2.1/14.8.1985 ΦΕΚ 496/14.8.85 τ.Β'. 

4) Το Π. Δ/γμα 910/1977 ΦΕΚ 305/10.10.1977 τ.Α' «περί 
Οργανισμού του ΐπ. δημοσίων Έργων». 

5) Τον πίνακα πρακατάθεσης της αποζημίωσης που καθορίστηκε 
με την απόφαση 858/8.9.1986 του Μονομελούς Πρωτοδικείου Αθη¬ 
νών για ακίνητα που ρυμοτομήθηκαν με το εγκεκριμένο ρυμοτομικό 
σχέδιο του Δήμου Νέας Ιωνίας για τη διεύρυνση της οδού Βυζαντίου 
από την οδό Κρήνης μέχρι την οδό Κύμης σύμφωνα με τις ενδείξεις 
της πράξης αναλογισμού 9/1986 ειδοποιούμε τα πρόσωπα που έχουν 
ή αξιώνουν εμπράγματα δικαιώματα στα παραπάνω ακίνητα, ότι η 
αποζημίωση των οικοπεδικών εκτάσεων που έχουν ρυμοτομηθεί και 
των επικειμένων τους όπως σημειώνονται στα στοιχεία προδικασίας 
του άρθρου 5 του Ν. 653/1977, έχει κατατεθεί στο Ταμείο Παρακατα¬ 
θηκών και Δανείων Αθηνών, ύστερα από το συμψηφισμό δικαιωμάτων 
και υποχρεώσεων που προβλέπει το άρθρο 6 του Ν. 5269/1931 και 
με την έκδοση του γραμματίου παρακαταθήκης 832921/4.12.1986 
για το συνολικό ποσό 3.211.260 δραχμών. 

Η παρακατάθεση της παραπάνω αποζημίωσης έγινε υπέρ των 
Παρτσόγλου Δημ. (ιδ.3) δρχ. 102.750, Λαγόπουλου Χρήστου 
(ιδιοκτ. 4) δρχ. 424.350, Ξυλογιαννόπουλου Παν. (ιδ. 5) δρχ. 726, 
280, Κεσεμίδη Γεωργ. (ιδ. 6) δρχ. 577.200, Τσάμη Ν'ικ. (ιδ. 7) 
δρχ. 519.480, Σπάθη Ελισ. και Αντωνιάδη Λαζ. (ιδ. 8) δρχ. 
468.000 Ξυδιά Αργ. (ιδ. 9) δρχ. 19.500, Στεφανοπούλου Ευαγγ. 
και Σαρδέλη Παν. (ιδ. 10) δρχ. 373.700 και θα καταβληθεί μόνο 
στα πρόσωπα που θα αναγνωριστούν δικαιούχοι με απόφαση του 
Μονομελούς Πρωτοδικείου Αθηνών. 

Αθήνα, 9 Δεκεμβρίου 1986 
Με εντολή Υπουργού 
Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 


Αριθ. Α1 γ/0/11912 (8) 

Ειδοποίηση Παρακατάθεσης αποζημίωσης ακινήτων που έχουν ρυμο¬ 
τομηθεί με το εγκριμένο ρυμοτομικό σχέδιο του Δήμου Αθηναίων 

για τη διεύρυνση της Ιεράς Οδού από Λεωφ. Προφήτου Δανιήλ 

μέχρι τη Λεωφ. Κηφισσού (Π.Α. 136/72). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1) Τις διατάξεις του Ν. Δ/τος 17.7.1923 «περί σχεδίων πόλεων, κω¬ 
μών και συνοικισμών το Κράτους και οικοδομής αυτών» (ΦΕΚ 228/16. 
8.1923 τ.Α'). 

2) Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» (ΦΕΚ 1/1.1.1971 τ.Α'). 

3) Την εξουσιοδοτική απόφαση του Υπουργού ΠΕ.ΧΩ.ΔΕ. ΕΔ- 
2α/01/78/Φ.2.2.1/14.8.1985 ΦΕΚ 496/14.8.85 τ.Β'. 

4) Το Π. Δ/γμα 910/1977 ΦΕΚ 305/10.10.1977 τ.Α' «περί 
Οργανισμού του Υπ. δημοσίων Έργων». 

5) Τον πίνακα πρακατάθεσης της αποζημίωσης που καθορίστηκε 
με την απόφαση 10735/30.6.83 του Πολυμελούς Πρωτ. Αθηνών 
και το πρακτικό 3741/13.8.84 της Νομικής Δ/νσης του ΥΠΕΧΩΔΕ 
για ακίνητα που ρυμοτομήθηκαν με το εγκριμένο ρυμοτομικό σχέδιο 
του Δήμου Αθηναίων για τη διεύρυνση της Ιερά οδού από τη Λεωφό¬ 
ρου Προφήτου Δανιήλ μέχρι τη Λεωφόρο Κηφισσού σύμφωνα με τις 
ενδείξεις της πράξης αναλογισμού 136/72 ειδοποιούμε τα πρόσωπα 
που έχουν ή αξιώνουν εμπράγματα δικαιώματα στα παραπάνω ακί¬ 
νητα, ότι η αποζημείωση των οικοπεδικών εκτάσεων που έχουν ρυμο- 
τομηθεί 

και των επικειμένων τους όπως σημειώνονται στα στοιχεία προδικα¬ 
σίας του άρθρου 5 του Ν. 653/1977, έχει κατατεθεί στο Ταμείο 
Παρακαταθηκών και Δανείων Αθηνών, ύστερα από το συμψηφισμό 
δικαιωμάτων και υποχρεώσεων που προβλέπει το άρθρο 6 του Ν. 
5269/1931 και με την έκδοση του γραμματίου παρακαταθήκης 
831914/1.12.1986 για το συνολικό ποσό 1.229.100 δραχμών. 

Η παρακατάθεση της παραπάνω αποζημίωσης έγινε υπέρ της 
Ανωνύμου Εταιρείας Τεχνικής Μετάξης η ΕΤΜΑ (1.229.100 δρχ.) 
και θα καταβληθεί μόνο στα πρόσωπα που θα αναγνωριστούν δικαιού¬ 
χοι με απόφαση του Μονομελούς Πρωτοδικείου Αθηνών. 

Αθήνα, 5 Δεκεμβρίου 1986 

Με εντολή Υπουργού 
Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




